Bt-toksin
Store norske leksikon,Biologi,Vitenskapsgrener i biologien,Botanikk,Plantefysiologi,Plantenes økologi,Plantenes forsvar
Bt-toksin er et giftstoff, en insektgift, som ved proteolyse spaltes fra et krystallprotein som finnes i sporene hos den jordlevende bakterien Bacillus thuringiensis. Bakterien ble oppdaget hos silkeorm, og først isolert fra melbillelarver. Bt-toksin binder seg til epitelceller i tarmen på insekter og lager hull i membranen, noe som medfører ionelekkasje og celleoppløsning.
Bakteriesporer og krystallproteinet har blitt brukt til å bekjempe insekter i organisk økologisk landbruk. Genet cry, som koder for krystallproteinet, finnes på et plasmid i bakterien. Bt-mais og Bt-bomull betegner genmodifiserte planter hvor det er satt inn et modifisert cry-gen som koder for krystallproteinet. Disse plantene er giftige for insekter som beiter på plantene. Det hefter usikkerhet ved de langsiktige økologiske konsekvensene ved bruk av Bt-planter. Les mer i Store norske leksikon genmodifiserte planter plantevern insekter